Алексей Колцов
Цвете

Превод от руски: Иванка Павлова, —

chitanka.info

Творение изящно, мило,

дола, полето украсило

в лелеян миг на пролетта,

растеш незнайно сред степта.

Кажи, защо тъй аленееш,

в роса искриш и пламенееш?

От тебе аромат дъхти —

чрез него сякаш дишаш ти.

От хора и села далече,

премяна гиздава облече.

Звъни над тебе в утринта

на волни птици песента.

За тях навярно в тишината

разпръскваш щедро аромата

на своя цвят — той би пленил

душата ни с вида си мил.

Преди да завъртиш косата,

косачо, с песен на устата

любимата си призови

при ароматните треви.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.